Усе, хто цікавіцца рабочай прафесіяй і марыць атрымаць неабходныя навыкі ва ўстановах прафесійнай адукацыі, маглі азнаёміцца з праграмамі падрыхтоўкі кадраў, пагутарыць з педагогамі навучальных устаноў падчас правядзення так званай “Лінейкі ўніверсітэтаў і каледжаў”. У пачатку лінейкі сваю экспазіцыю прадставіў Рэспубліканскі інстытут прафесійнай адукацыі, які з’яўляецца пачынальнікам у нашай краіне руху WorldSkills з мэтай павышэння ўзроўню падрыхтоўкі кадраў у адпаведнасці з сусветнымі стандартамі. Адзін са стэндаў экспазіцыі ўпрыгожыў выраб з шакаладу беларускі Златы Шпак, якая прадстаўляла нашу каманду на WorldSkills-2017 у Абу-Дабі.